കെപിസിസി പുനഃസംഘടനയുമായി മുന്നോട്ട് പോകും പാര്ട്ടിക്ക് അകത്ത് നിന്ന് വാര്ത്ത ചോര്ത്തിക്കൊടുക്കുന്ന രീതി നിര്ത്തണം സംഘടനാ തെരഞ്ഞെടുപ്പില് മത്സരിക്കുമെന്ന നിലപാടില് മാറ്റമില്ല കെ. സുധാകരന് തിരുവനന്തപുരം: കെപിസിസി പുനഃസംഘടനയുമായി മുന്നോട്ട് പോകുമെന്ന് പ്രഖ്യാപിച്ച് സംസ്ഥാന അധ്യക്ഷന് കെ. സുധാകരന്. പുനഃസംഘടനയില് അന്തിമതീരുമാനമെടുക്കേണ്ടത് ഹൈക്കമാന്ഡാണ്. തെരഞ്ഞെടുപ്പ് നടത്തുന്നത് എഐസിസിയാണ്. സംഘടനാ തെരഞ്ഞെടുപ്പില് താന് മത്സരിക്കുമെന്ന നിലപാടില് മാറ്റമില്ലെന്നും കെ സുധാകരന് പറഞ്ഞു. എന്നാല് പുനഃസംഘടന നിര്ത്തിവയ്ക്കണമെന്ന നിലപാടില് ഉറച്ച് നില്ക്കുകയാണ് ഗ്രൂപ്പ് നേതാക്കളും. കെ സുധാകരന് പൊതുവികാരം അംഗീകരിക്കണം എന്നാണവര് പറയുന്നത്. ഇല്ലെങ്കില് ഹൈക്കമാന്ഡിനെ സമീപിക്കാനാണ് തീരുമാനം. സംഘടനാ തെരഞ്ഞെടുപ്പ് പ്രഖ്യാപിച്ച സാഹചര്യത്തില് ഇനി പുനഃസംഘടന വേണ്ടെന്ന് കെപിസിസി യോഗത്തില് ഗ്രൂപ്പ് നേതാക്കള് ശക്തമായ നിലപാടെടുത്തിരുന്നു. ഇത് സുധാകരനും ഗ്രൂപ്പുനേതാക്കളും തമ്മിലുള്ള ശക്തമായ വാക്പോരിന് വഴി വച്ചു. എല്ലാം ഹൈക്കമാന്ഡ് തീരുമാനിക്കട്ടെ എന്നാണ് സുധാകരന്റെ നിലപാട്. യൂണിറ്റ് കമ്മറ്റികള് കെ. എസ് ബ്രിഗേഡെന്ന് ബെന്നി ബെഹനാന് ഗുരുതര ആരോപണമടക്കം ഉന്നയിച്ചപ്പോള് പിണറായിയോട് സംസാരിക്കുന്ന രീതിയില് തന്നോട് സംസാരിക്കണ്ട എന്നായിരുന്നു സുധാകരന് തിരിച്ചടിച്ചത്. പുനഃസംഘടന അനിവാര്യമല്ലെന്ന് കെപിസിസി യോഗത്തിന്റെ ആദ്യദിനം ചിലര് അഭിപ്രായം പറഞ്ഞതായി സുധാകരന് സമ്മതിക്കുന്നു. എന്നാല് നിര്വാഹക സമിതിയില് 14 ഡിസിസി പ്രസിഡന്റുമാരും പുനഃസംഘടന വേണമെന്ന് നിലപാടെടുത്തു. അതിന്റെ അടിസ്ഥാനത്തില് പുനഃസംഘടനയുമായി മുന്നോട്ട് പോകാനും തീരുമാനിച്ചു. ഹൈക്കമാന്ഡ് പുനഃസംഘടന നടത്താന് നിര്ദേശിച്ചിട്ടുണ്ട്. അതുമായി മുന്നോട്ടുപോകും. ഒപ്പം അംഗത്വവിതരണവും നടത്തുമെന്നും സുധാകരന് ഉറപ്പിച്ച് പറയുന്നു. സുധാകരന് പുതുതായി രൂപീകരിച്ച യൂണിറ്റ് കമ്മിറ്റികള് കെ എസ് ബ്രിഗേഡെന്നാണ് യോഗത്തില് ബെന്നി ബെഹനാന് ആരോപിച്ചത്. എന്നാല് യൂണിറ്റ് കമ്മിറ്റികളുണ്ടാക്കിയ തീരുമാനം മറ്റ് പല സംസ്ഥാനങ്ങളും വളരെ താത്പര്യത്തോടെയാണ് കാണുന്നതെന്നും, അവരും ഈ മാതൃക പിന്തുടരാന് താത്പര്യം പ്രകടിപ്പിച്ചിട്ടുണ്ട്. യുണിറ്റ് കമ്മിറ്റികളെന്നത് വര്ക്കിംഗ് അറേഞ്ച് മെന്റാണ്. ബൂത്ത് കമ്മിറ്റി അംഗങ്ങളാണ് യൂണിറ്റിലുള്ളത്. കെ എസ് ബ്രിഗേഡ് എന്നത് സോഷ്യല് ഗ്രൂപ്പാണ്. 39 രാജ്യങ്ങളിലാണ് അത് പ്രവര്ത്തിക്കുന്നത്. സിയുസി എന്തെന്ന് പഠിക്കാത്തവരാണ് യൂണിറ്റ് കമ്മിറ്റികളെ വിമര്ശിക്കുന്നത് എന്ന് സുധാകരന് പറഞ്ഞു. പുതിയ പുനഃസംഘടനയില് ഗ്രൂപ്പ് മാനേജര്മാര്ക്ക് ആശങ്കയുണ്ടാകാം. അവരുടെ താത്പര്യം സംരക്ഷിക്കലല്ല തന്റെ പണിയെന്ന തുറന്നടിച്ച് സുധാകരന്. ഇപ്പോള് വിമര്ശനമുന്നയിക്കുന്നവരും കെട്ടിയിറക്കപ്പെട്ടവര് തന്നെയല്ലേ എന്ന് സുധാകരന് ചോദിക്കുന്നു. നോമിനേഷനിലൂടെയല്ലേ അവരും വന്നത്? അവര്ക്കിത് പറയാനുള്ള യോഗ്യതയുണ്ടോ? സുധാകരന് ചോദിക്കുന്നു. പാര്ട്ടിക്ക് അകത്ത് നിന്ന് വാര്ത്ത ചോര്ത്തിക്കൊടുക്കുന്ന രീതി നിര്ത്തണമെന്ന് സുധാകരന് പറയുന്നു. ആരാണ് വാര്ത്ത ചോര്ത്തുന്നതെന്ന് കണ്ടുപിടിച്ച് നടപടിയെടുക്കും. സോഷ്യല് മീഡിയയിലൂടെ നേതാക്കളെ മോശമാക്കുന്നവര്ക്കെതിരെയും നടപടിയുണ്ടാകും. സമരത്തില് പങ്കെടുത്ത് കേസില് പെടുന്ന പാര്ട്ടി പ്രവര്ത്തകര്ക്ക് നിയമ സഹായം നല്കുന്നതിന് ജില്ലകളില് ലീഗല് എയ്ഡ് സെല്ലുകള് രൂപീകരിക്കുമെന്നും സുധാകരന് വ്യക്തമാക്കി. പുനഃസംഘടിപ്പിക്കപ്പെട്ട കെപിസിസിയുടെ, ചൊവ്വാഴ്ച നടന്ന ആദ്യയോഗത്തില് താരീഖ് അന്വറിന്റെയും കെ സി വേണുഗോപാലിന്റെയും സാന്നിധ്യത്തിലായിരുന്നു ഗ്രൂപ്പ് നേതാക്കളും സുധാകരനുമായുള്ള നേര്ക്കുനേര് ഏറ്റുമുട്ടല്. പുതിയ ജനറല്സെക്രട്ടറിമാരും വൈസ് പ്രസിഡന്റുമാരും ചുമതല ഏല്ക്കാനെത്തിയ യോഗത്തില് ഗ്രൂപ്പ് നേതാക്കള് ലക്ഷ്യമിട്ടത് കെ സുധാകരനെയെന്ന് വ്യക്തമായിരുന്നു. സംഘടനാതെരഞ്ഞെടുപ്പ് മുന്നില് കണ്ട് എ, ഐ ഗ്രൂപ്പുകള് കൈകോര്ത്തായിരുന്നു കെപിസിസി അധ്യക്ഷനെ കടന്നാക്രമിച്ചത്. പ്രസിഡന്റ് തന്നെ തെരഞ്ഞെടുപ്പില് മത്സരിക്കുമെന്ന് പ്രഖ്യാപിച്ച സാഹചര്യത്തില് ഇനി പുനഃസംഘടന വേണ്ടെന്ന് പറഞ്ഞ് ആദ്യം വെടി പൊട്ടിച്ചത് കെ ബാബു. കെ സി ജോസഫ്, ബെന്നി ബഹന്നാന് എന്നിവര് പിന്തുണയുമായെത്തി. ബൂത്തിന് താഴെ യൂണിറ്റ് കമ്മിറ്റികളിലും അംഗത്വവിതരണം നടത്തുന്നതിനെ ഗ്രൂപ്പ് നേതാക്കള് ശക്തമായി എതിര്ക്കുകയും ചെയ്തു. എല്ലാ എതിര്പ്പുകള്ക്കിടയിലും പുനഃസംഘടനയുമായി ശക്തമായി മുന്നോട്ട് പോകാന് തന്നെയാണ് സുധാകരന്റെ തീരുമാനമെന്ന് വ്യക്തമാണ്. Tags